**PROJEKT ADATLAP KITÖLTÉSI ÚTMUTATÓ**

**Az Észak Hevesi 33 Vidékfejlesztési Közhasznú Egyesület LEADER HACS-hoz**

**a LEADER jogcím keretében tervezett projektjavaslat benyújtásához**

**Ügyfél neve:** Az ügyfél projekt adatlapon feltüntetett hivatalos neve, természetes személy esetén a teljes név.

**Képviseletre jogosult személy neve:** Az ügyfél képviseletére a létesítő okirat alapján képviseletre jogosult neve (amennyiben releváns).

**Ügyfél székhelye/lakcíme:** Az ügyfél bírósági bejegyzésében szereplő székhely, magánszemély esetén az állandó lakcím.

**MVH regisztrációs száma:** Amennyiben rendelkezik az ügyfél MVH regisztrációs számmal, abban az esetben kell kitölteni.

**Kapcsolattartó neve:** A projekt kapcsán felelős kapcsolattartó személy neve, telefonszáma.

**Ügyfél által választott értesítési mód:**Tegyen X-et a kiválasztott értesítési mód előtti négyzetbe! Az elektronikus értesítés kézbesítési ideje a munkaszervezet általi kiküldés időpontja. Kérjük ezt figyelembe venni az értesítés módjának kiválasztásánál.

Kizárólag egy értesítési cím jelölhető be. Amennyiben mindkét cím feltüntetésre kerül, úgy az elektronikus cím alkalmazandó kapcsolattartásra.

Projektjavaslatra vonatkozó információk:

**Fejlesztés megnevezése:** A tervezett fejlesztés, rövid, átfogó megnevezése, címe.

**HVS cél megjelölése:** A HVS-ben a LEADER HACS által meghatározott célkitűzés megnevezése.

**HVS intézkedés megjelölése:** A HVS-ben a LEADER HACS által, a célkitűzések elérése céljából megfogalmazott intézkedés megnevezése.

**Támogatható tevékenységek**: A LEADER rendelet 2.§. (3) bekezdésében felsorolt tevékenységek közül kell kiválasztani a fejlesztés keretében tervezett tevékenységet/tevékenységeket. Több tevékenység is megjelölhető.

**Megvalósítás tervezett helyszíne:** A LEADER HACS illetékességi területén lévő település megnevezése, ahol a projektjavaslatban szereplő fejlesztés kívánják megvalósítani.

**A tervezett projekt célja (500 karakter):** Annak rövid bemutatása, hogy a fejlesztés, illetve program megvalósításával milyen célokat kívánnak elérni és ez közvetve hogyan segíti elő a HVS-ben a LEADER HACS által meghatározott célkitűzések elérését.

**A tervezett fejlesztés rövid, tényszerű bemutatása (2500 karakter):** A konkrét fejlesztés és a projektkörnyezet bemutatása, a fejlesztés indokolása, a várható eredmények bemutatása.

**Költségvetés:** A projekt teljes költsége az igényelt támogatással és saját forrással számítottan.

**A projekt megvalósításához igényelt támogatás:** A projekt teljes költségvetésén belül a LEADER forrásból igényelt támogatás összege.

**Képviselő neve, aláírás:** Az ügyfél cégbejegyzés szerinti hivatalos képviselőjének neve és aláírása.

Az egyes intézkedéseknél eltérő sajátosságok:

1. SZÁMÚ INTÉZKEDÉS: Vállalkozások innovatív fejlesztése

**Jelenlegi foglalkoztatottak száma:** A projekt adatlap benyújtása napján foglalkoztatott, teljes munkaidőre átszámított (8 óra) munkavállalói létszám.

**Ebből hátrányos helyzetűnek­ minősül:** Pályakezdő fiatal, 50 év feletti munkanélküli, gyermekgondozást, vagy valamely családtag ápolását követően munkát kereső, az ösztöndíjas foglalkoztatásról szóló 2004. évi CXXIII. törvény szerinti START, START EXTRA, START PLUSZ kártyával rendelkező, vagy csökkent munkaképességű egyén.

**Várható újonnan foglalkoztatottak száma (a jelenleg foglalkoztatottak megtartása mellett):** A jelenlegi foglalkoztatottak megtartása mellett az üzemeltetési kötelezettség végéig az újonnan foglalkoztatni kívánt munkavállalók száma.

**Innovativitás:** Az adott vállalkozás szempontjából, olyan új technika, technológia bevezetése, illetve új gép-, eszköztípus beszerzése, amely új termék, szolgáltatás kialakítását eredményezi az eddigiekhez képest.

2. SZÁMÚ INTÉZKEDÉS: Már meglévő és új turisztikai szálláshelyek fejlesztése, szolgáltatás bővítése

11. SZÁMÚ INTÉZKEDÉS: Turisztikai jellegű szabadidőparkok, horgász és csónakázó funkciójú tavak kialakítása, korszerűsítése, rendbetétele

**Jelenlegi foglalkoztatottak száma:** lásd az 1-es számú intézkedés útmutatójában.

**Ebből hátrányos helyzetűnek­ minősül:** lásd az 1-es számú intézkedés útmutatójában.

**Várható újonnan foglalkoztatottak száma (a jelenleg foglalkoztatottak megtartása mellett):** lásd az 1-es számú intézkedés útmutatójában.

**Jelenlegi szálláshely típusa:** Kérjük, adja meg a szálláshely jelenlegi minősítésének típusát fokozattal együtt (ha már rendelkezik ilyennel, pl.: X napraforgó, X osztály, X csillag).

**Jelenlegi szálláshely férőhelye:** A szálláshely jelenlegi ágyszáma.

**Tervezett szálláshely típusa:** Amit a jelen fejlesztés eredményeként el kíván érni.

**Tervezett szálláshely férőhelye:** A fejlesztés eredményeként létrejövő férőhely szám.

**Mutassa be, hogy a bevezetni kívánt szolgáltatás(ok), miért hiánypótló az adott településen: (max. 1000 karakter):** Az adott településen létrejövő új szolgáltatás és az erre mutatkozó igény bemutatása.